
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (V. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. május 19.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	54/2022
	2022.03.24.
	Sülysáp, József Attila utca 43. szám (1776 hrsz.) alatti ingatlan adásvételi szerződésének megkötése
	azonnal
	Végrehajtva


	76/2022.
	2022.04.28.
	A helyi menetrend szerinti autóbuszos személyszállítást működtető VÁR-KAP-VÁR 77 Kft. rendkívüli támogatása
	2022.05.05.
	Végrehajtva


II. Tájékoztató az előző ülés óta történt fontosabb eseményekről
· Május 6-án a Tápióvidék Természeti Értékeiért Közalapítvány kuratóriumi ülésén vettem részt. Az alapítvány munkájáról, működéséről szóló beszámolót elfogadtuk. 

· Május 8-án Süli Richárd képviselő úrral és néhány önkéntessel részt vettünk a „Te szedd” hulladékgyűjtési akcióban.
· Május 12-ére a HAJT-A Csapat Egyesület Közgyűlésére kaptam meghívást Tápiószelére, ahol elfogadtuk az Egyesület 2021. évi működéséről készült beszámolót.

· Május 16-án benyújtottuk a pályázatot a TOP_Plusz-1.2.3-21 - Belterületi utak fejlesztése című pályázati felhívásra és a TOP_Plusz-3.3.2-21 Helyi egészségügyi és szociális infrastruktúra fejlesztése című pályázati felhívásra.
· Május 19-én a Képviselő-testület döntése alapján aláírtuk a József Attila utca 43. számú alatti ingatlanra vonatkozó adásvételi szerződést.
· A Hevesy élménypark munkálatai befejeződtek, a pályázat elszámolása lezárult. 
· A Vörösmarty utcai tornacsarnok védőhálójának felszerelése kapcsán további kivitelezőkkel egyeztettünk. Az árak egységesen 800.000 és 1.000.000 Ft között voltak. A legkedvezőbb ajánlatot adó cégtől megrendeljük a háló felszerelését. A terem burkolati jeleinek felfestése már megtörtént.
· A művelődési ház homlokzati portáljának cseréje megtörtént, a többi nyílászáró is leszállításra került, beépítésük folyamatosan zajlik.
Sülysáp, 2022. május 19.

Horinka László

polgármester
�Laci mondta, hogy írjam bele

